open-index/open-wikipedia-markdown huggingface dataset:
Musajik Ummul Qura

**Musajik Ummal Qura** adolah sabuah musajik di Kabupaten Agam, Sumatra Barat nan tagak sajak tahun 1907. Musajik iko talatak pado sabuah desa nan banamo Bancah nan talatak di tapian Danau Maninjau.

Namo *Ummul Qura* barasa dari bahaso Arab nan bararti ibu negeri atau pusek nagari (desa di Minangkabau). Tahun badirinyo musajik iko sabalun maso kemerdekaan dan tapeknyo pado tahun 1907 manunjuakkan usia mancapai labih dari 100 tahun. Sampai kini ko, alah dilakuan babagai renovasi, tamasuak panggunoan keramik pado lantai, tanpa maubah bangunan asli.

## Arsitektur
Arsitektur Musajik Ummal Qura dicirikan jo atok babantuak segi ampek sabanyak ampek tingkatan; antaro tingkatan atok tadapek banyak jendela-jendela ketek. Tingkatan barikuiknyo tadapek duo tingkatan nan babantuak patuang jo banyak sagitigo di ujuangnyo, tarakhia puncak musajik nan dihiasi dek papaduan bulan jo bintang. Satiok langkuangan antaro pilar-pilar di sakaliliang dindiang musajik maagiah kaunikan surang.

Jiko baraliah masuak ka dalam musajik, mako nampak langik-langik jo susunan bilah papan nan rapi tanpa celah. Dindiang musajik dihiasi kaligrafi batulihan bahaso Arab yoitu Surah Al-Fatihah jo QS Al-Baqarah ayat 46 nan mamiliki arti yoitu "dan minta tolonglah kalian semuanya jo malakukan sabar dan shalat. Sesungguahnyo shalat adolah hal nan barek (untuak didirian) kacuali ateh urang-urang nan takuik (taadok Allah).

Atok musajik ditopang dek sambilan buah pilar panyangga dan satu buah tiang nan talatak di tangah-tangah. Pado satiok tiang, tadapek seni barupo gamba musjaik nan magambaan musajik zaman dulu.

## Lingkuangan
Lingkuangan musjaik masih asri dan indak baitu signifikan renovasi nan dilakukan dek masyarakaik satampek. Sabagaimano umumnyo musajik di Minangkabau, musajik iko mamiliki kolam-kolam nan talatk di satiok suduik musjaik. Sabalun adonyo listrik nan masuak, mako kolam iko dijadian sabagai tampek bawudu bagi santri jo jamaah walaupun kolam tasabuik baisikan ikan aia tawa punyo para kyai jo babagai ukuran dapek ditamuan.

Babarapo daerah di Sumatra Barat marujuak pado fungsi musajik sabagai pusek pangembangan kagiatan kaagamoan jo kagiatan dasa kaislaman. Tradisi Minangkabau maajakan anak laki-laki nan alah baliq untuak lalok di musjaik.

## Rujuakan
Winny Oktavina Kandow

**Winny Oktavina Kandow** (lahia 14 Oktober 1998) adolah pamain bulutangkis ganda putri jo ganda campuran nan barasa dari desa Tewasen Kecamatan Amurang Baratdi Minahasa Selatan, Sulawesi Utara, Indonesia.   Winny adolah anak kaduo dari tigo saudaro, dari pasangan Vany Kandow jo Herawaty Chairudin.  Namonyo dikenal masyarakat sajak 2016, karano inyo manjadi kampiun di nomor ganda campuran taruna, basamo Yeremia Erich Yotje Yacob Rambitan. Kemenangan iko mambaok inyo masuak ka dalam Kejuaraan Nasional (Kejurnas) PBSI 2017 Gubernur Kepulauan Bangka Belitung. Pado kompetisi iko, Winny sarato rekannyo, Akbar Bintang Cahyono mandapekan gelar juaro ganda campuran satalah malewati tigo permainan. 

Winny samakin dikenal katiko alah mancapai babak semifinal Singapore Open 2018. Inyo basamo Akbar dipertemukan dalam babak nan bahadapan jo Tontowi Ahmad sarato pasangannyo, Lilyana Natsir. Pertandingan iko berlangsung ketat, karano kaduo tim mamparabuikan tampek untuak dapek masuak ka final. Winny jo Akbar adolah junior Tontowi sarato Lilyana, tapi kemamapuannyo tak kalah ancak. Berkali-kali tim tasabuik mamatahan serangan dari tim senior. Akhirnyo, pertandingan iko dimenangkan oleh regu senior. 

## Prestasi

### Tur Dunia BWF (1 judul)
Tur Dunia BWF, diumuman pado 19 Maret 2017 jo dijalanan pado 2018 nan diluncuran jo Federasi Bulu Tangkis Dunia. Pertandingan ko manampilkan anam tingkatan, jo seri nan dimulai sajak 2018 sampai 2021.  Anam tingkatan tasabuik adolah Final Tur Dunia, Super 1000, Super 750, Super 500, Super 300 (tamasuak ka dalam bagian Tur DUnia HSBC), jo BWF Tour Super 100. 

*Campuran ganda* 

### BWF International Challenge / Series (1 runner-up)
*Campuran ganda*

:  BWF International Challenge tournament
:  BWF International Series tournament

## Turnamen yang Diikuti

### Tim Indonesia
*Tingkat Senior*

### Kompetisi Individu
*Tingkat Senior* 

## Rujuakan
Bintang

**Bintang** marupokan benda langik nan darinyo tapanca cahayo. Tabagi duo, ado bintang semu jo bintang nyato. Bintang semu adolah bintang nan indak dapek mahasiakan cahayonyo surang, malainkan mandapek pantulan cahayo dari bintang lain. Bintang nyato adolah bintang nan mahasiakan cahayonyo surang. Sacaro umum bintang adolah objek lua angkaso nan mahasiakan cahayonyo surang. 

Manuruik ilimu astronomi, definisi bintang adolah:Sadoalah benda masif (bamassa antaro 0,08 inggo 200 massa matoari) nan tangah jo ado malansuangkan pambangkitan energi malalui reaksi fusi nuklir.Dek karano itu bintang katai putiah jo bintang neutron nan alah indak mamancakan cahayo atau energi tatap basabuik juo bintang. Bintang paliang dakek ka Bumi adolah Matoari pado jarak sakitar 149.680.000 kilometer, dituruik pulo dek Proxima Centauri dalam rasi bintang Sentaurus bajarak sakitar ampek taun cahayo.
## Rujuakan

## Pautan lua
Mato

**Mato** adolah organ pancaliakan. Mato mangumpuaan cahayo nan datang lalu maubahnyo manjadi impuls elektrokimia pado sel saraf. Pado organisme nan labiah tinggi, mato adolah sistem optik kompleks nan mangumpuakan cahayo dari lingkuang sakaliliangnto, maatua intensitasnyo malalui diafragma, mamfokuskan malalui panyasuaian lensa untuak mambantuak sabuah gambar, maubah gambar tu manjadi satu himpunan sinyal listrik, lalu manyampaikan sinyal-sinyal (transmisi) ka utak malalui jalua saraf kompleks nan mahubuangkan mato malalui saraf optik manuju korteks visual jo area lain dari utak. Mato jo dayo resolusinyo mampunyoi sapuluah bantuak nan babeda sacaro fundamental, jo 96% dari spesies binatang mampunyoi sistem optik nan rumik (kompleks). Mato nan rumik ko talok mambantuak gambar, sarupo pado moluska, kordata, jo artropoda.

Mato nan paliang sederhana, sarupo pado mikroorganisme, indak malakukaan apo-apo, tapi dapek manantukan baso lingkuangnyo tarang atau lindok, nan cukuik untuak mairiangi ritme sirkadian dalam tubuahnyo. Dari mato nan labiah rumik, sel ganglion fotosensitif retina mangirim sintal sapanjang saluran retinohipotalamik manuju intisuprakiasmatik untuak efek panyasuaian sirkadian dan manuju daerah pratektal untuak mangontrol refleks sinar pupilar.

## Rujuakan

## Pautan lua

*
Pantai Jati

**Pantai Jati** marupoan tampek wisata bahari nan talatak di Dusun Jati, Desa Tuapejat, Sipora Utaro, Kapulauan Mentawai. Pantai nan bajarak 700 meter dari dermaga Tuapejat ko diapik dek sajumlah pulau di mukonyo, yaitu Pulau Awera, Pulau Simakakang jo Pulau Siburu (Pulau Panjang). Pantai Jati punyo kakayaan bawah lauik nan bisa dicaliak jo olahraga *snorkeling* atau *diving*.

## Pariwisata

### Surfing
Pantai Jati punyo spot untuak kagiatan surfing, tapi spot ko indak satiok wakatu bisa digunoan dek pasalancar. Spot surfing ko baru ado katiko aia pasang jo manjalang bulan purnama. Kategori spot surfing ko untuak pasalancar pamulo dek karano ombaknyo nan ketek, ombak gadang hanyo ado di wakatau tatantu.

### Snorkling & Diving
Tampek panyelaman nan ado di pantai ko talatak di tigo titiak nan bakatogori pamulo jo tingkek lanjuik. Tingkek pamulo barado di kadalaman 3 sampai 10 meter. Kondisi parairan harus tanang jo dasa parairan landai sarato bakasiak. Untuak duo titiak panyalaman kategori lanjuik, tadapek panorama bawah lauik jo tarumbu karang sarato jinih ikan dan baragam.

### Taman Kima
Taman kima marupoan kawasan di sakitar pantai Jati nan ditetapan sabagai kawasan palinduangan biota kima (*Tridacna, Sp*). Jinih kima nan ado di taman ko mulai dari kima nan ketek, sampai jinih kima nan gadang. Taman nan luehnyo 1 ha ko dikalola dek UPT Kementrian Kelautan dan Perikanan RI (BPSPL). Pado kadalman 10 sampai 15 meter, tadapek kumpulan tarumbu karang nan bajinih tarumbu karang kipeh (*gorgonian*). 

### Panginapan
Di sakitar pantai tadapek panginapan jo kafe nan dapek digunoan dek wisatawan nan bakunjuang. Panginapan nan ado yaitu AG’GAU Surfcamp, Wisma bintang, Wisma ANR Cotek Rahmad, Panginapan Jelita jo sajumlah panginapan jo kafe nan masih dalam proses pambangunan.

## Caliak pulo
* Tuapejat, Sipora Utaro, Kapulauan Mentawai

## Rujukan

; Daftar Pustaka
* 
* 
* 
* 
*
Januari 2020

## Kajadian

### 1
* Kiro-kiro 48 urang maningga dunia sarato 19.000 urang diungsikan dek **[[Banjir Jakarta 2020|banjir]]** di Jakarta, salapeh ujan labek salamo labiah dari 24 jam. (*[https://www.bbc.com/news/world-asia-50969418 BBC]*)
### 3

* Di Bagdad, Irak, sarangan udaro Amerika Serikat manewaskan komandan Pasukan Quds Iran Jenderal **[[Qasem Soleimani]]** jo **[[Abu Mahdi al-Muhandis]]**. (''The Economic Times'') 

### 8

* **[[Ukraine International Airlines Panabangan 752]]** jatuah indak lamo usai lapeh landeh dari Teheran, Iran, manewaskan total 176 panompang jo kru. (''NPR'')

### 10

* Di Oman, **[[Haitham bin Tariq Al Said]]** diangkek manjadi panguaso baru nagara tu usai sepupunyo, Sultan **[[Qaboos bin Said Al Said]]**, maningga dunia dalam umua 79 tahun. (''BBC'')

### 11

* Tsai Ing-Wen **[[Pamiliahan umum Presiden Taiwan 2020|tapiliah baliak]]** manjadi Presiden Taiwan. (''South China Morning Post'')

### 13

* Gunuang Taal di Filipina **[[Latusan Gunuang Taal 2020|malatuih]]**, nan mambuek sadoalah jadwal panabangan di Palabuahan udaro Internasional Ninoy Aquino batal. Philippine Daily Inquirer, New York Times, Bloomberg, CNN International, DW, Sydney Morning Herald

### 17

* Galodo di Malalo, Tanah Datar, nan mambuek jalan jo tigo rumah rusak.Republika, Padangkita
Pangkalan udaro

**Pangkalan udaro** atau **pangkalan kapa tabang** (dalam bahaso Indonesia: **bandar udara** atau **bandara**)  marupokan sabuah fasilitas tampek kapa tabang dapek lapeh landeh jo mandarek. Palabuahan udaro minimal mampunyoi sabuah landasan pacu tapi palabuahan-palabuahan udaro gadang biasonyo langkok jo baragam fasilitas lain, baiak untuak operator layanan panabangan maupun untuak panggunonyo.

Manuruik Annex 14 dari ICAO *(International Civil Aviation Organization)*: Palabuahan udaro adolah area tatantu di daratan atau parairan (tamasuak bangunan, instalasi jo paralatan) nan diparuntuakkan baiak sacaro kasadoalahan atau sabagian untuak kadatangan, kabarangkatan jo pagerakan kapa tabang.

Sadangkan definisi palabuahan udaro manuruik PT (persero) Angkasa Pura adolah "lapangan udaro, tamasuak sagalo bangunan jo paralatan nan marupokan kalangkokan minimal untuak manjamin tasadionyo fasilitas dek angkutan udaro untuak masyarakaik".

Sacaro yuridis, palabuahan udaro didefinisikan sabagai kawasan di daratan dan/atau parairan jo bateh-bateh tatantu nan digunokan sabagai tampek kapa tabang mandarek jo lapeh landeh, naiak turun panompang, bongka muek barang, jo tampek papindahan intra jo antarmoda transportasi, nan langkok jo fasilitas kasalamatan jo kaamanan penerbangan, sarato fasilitas pokok jo fasilitas panunjang lainnyo.

## Rujuakan
Kota Pematangsiantar

**Kota Pematangsiantar** (acok disingkek jadi **Siantar**) adolah salah satu kota di Provinsi Sumatra Utara. Dek latak Pematangsiantar nan strategis, inyo dilintasi dek Jalan Raya Lintas Sumatra. Kota ko mampunyoi laweh wilayah 79,97 km2 dan bapanduduak sabanyak 247.411 jiwa (2015), nan aki-laki bajumlah 120.597 jiwa, sadangkan padusi 126.814 jiwa.

Kota Pematangsiantar nan hanyo bajarak 128 km dari Medan jo 50 km dari Parapat acok manjadi kota palintasan dek urang nan nak pai raun ka Danau Toba. Sabagai kota panunjang pariwisata di daerah sakitarnyo, kota iko mampunyoi 8 hotel babintang, 10 hotel melati dan 268 restoran. Di kota iko masih banyak sapeda motor BSA model lamo sabagai becak bamasin nan babunyi kareh.

Wakil Presiden Republik Indonesia nan ka-3 Adam Malik, lahia di kota ko pado 22 Juli 1917. Kota ko panah manarimo Piala Adipura pado taun 1993 dek kabarasiahan jo kalestarian lingkuang kotanyo. Samantaro itu, dek taratiknyo pangaturan lalu lintas, kota ko pun maraiah panghargaan Piala Wahana Tata Nugraha pado taun 1996.

Sektor industri nan manjadi tulang pungguang ekonomi kota nan talatak di tangah-tangah Kabupaten Simalungun ko adolah industri gadang jo manangah. Dari total kegiatan ekonomi pado taun 2000 nan mancapai Rp1,69 triliun, pangsa pasa industri mancapai 38,18% atau Rp 646 miliar. Sektor niago, hotel, jo restoran manuruik di urutan kaduo, jo sumbangan 22,77% atau Rp385 miliar.

## Rujuakan
Wakatu Indonesia Barat

**Waktu Indonesia Barat** atau WIB (kadang-kadang salah disabuik sabagai **Bagian Barat Waktu [[Indonesia]]** atau **BBWI)** adolah ciek dari tigo zona wakatu nan dipakai di Indonesia. Kaduo zona wakatu lainnyo adolah WITA jo WIT.
 
Kawasan nan manggunokan sistem WIB adolah Sumatera, Jawa, Kalimantan Barat jo Kalimantan Tangah.

WIB samo jo wakatu UTC+07:00.

Wakatu Indonesia Barat atau disingkat WIB tadiri ateh babarapo provinsi yaitu:
*  Aceh
*  Sumatera Utara
*  Sumatera Barat
*  Riau
*  Kapulauan Riau
*  Kapulauan Bangka Belitung
*  Jambi
*  Bengkulu
*  Sumatera Selatan
*  Lampung
*  Banten
*  Daerah Khusus Ibukota Jakarta
*  Jawa Barat
*  Jawa Tangah
*  Daerah Istimewa Yogyakarta
*  Jawa Timur
*  Kalimantan Barat
*  Kalimantan Tangah

## Catatan
* Dulu Kalimantan Barat jo Kalimantan Tangah tamasuak zona Wakatu Indonesia Tangah (WITA), tapi sajak 1 Januari 1988 kaduo propinsi ko baraliah mambalakukan WIB.
* Sabalun taun 1988, Bali manggunokan zona WIB, tapi sajak 1 Januari 1988 baraliah manggunokan WITA.

## Caliak pulo
* Wakatu Indonesia Tangah
* Wakatu Indonesia Timur

## Pautan lua
* Waktu Standard Indonesia  (dari Lembaga Ilmu Pengetahuan Indonesia)
* Zona Waktu Indonesia
Kristen Ortodoks

**Kristen Ortodoks** atau **Gareja Ortodoks Timur**, jo namo resmi **Gareja Katolik Ortodoks**, disabuik juo **Gareja Ortodoks**, **Ortodoksi Timur**, jo **Ortodoksi**, adolah aliran Kristen paliang gadang kaduo di dunia, jo pakiroan jumlah umaik sakitar 225–300 juta urang. Aliran ko bukan bagian dari Katolik Timur ataupun Kristen Orthodoks Oriental.

Kristen Ortodoks marupokan ciek dari lembaga-lembaga agamo tatuo di dunia, nan maajakan baso Gareja nan Aso, Kuduih, Katolik, jo Apostolik didirikan dek Yesus Kristus dalam Amanaik Aguang-Nyo kapado rasul-rasul, dan mampraktikkan apo nan dipahami sabagai iman asali nan diwarihkan dari rasul-rasul.

Kristen Ortodoks masih basakutu jo Gareja Latin sabalun Skisma Timur–Barat taun 1054, dan jo gareja-gareja Oriental salamo saparampek partamo sijarahnyo. Ortodoksi manyeba di sadoalah Kakaisaran Romawi dan kudian Bizantium sarato daerah sakaliliangnyo, mamainkan suatu peran pantiang dalam budayo Eropa, Timur Dakek, Slavia, jo sabagian budayo Afrika. Tahta episkopalnyo nan paliang utamo adolah Konstantinopel.

Ortodoksi indak mampunyoi Kapausan ataupun kauskupan sarupo Katolik Roma. Istilah "Timur" biaso digunokan, walaupun indak resmi, diambiak dari kaitannyo sacaro geografis jo gareja-gareja "Barat", nan kini tanamo sabagai Gareja Katolik Roma, dan dek karano Konstantinopel marupokan ibu kota Kakaisaran Romawi Timur.

## Rujuakan
Kakristenan Timur

**Kakristenan Timur** tadiri ateh ampek kaluarga gareja utamo: Kristen Ortodoks, Kristen Ortodoks Oriental, Kristen Asiria dari Timur, jo Gareja Katolik Timur. Istilah iko digunokan sacaro nyato mambedakan jo Kakristenan Barat. Sacaro kolektif maliputi gareja-gareja jo tradisi-tradisi Kristen nan bakambang di wilayah Balkan, Eropa Timur, Asia Kaciak, Timur Tangah, Afrika, India, dan sabagian wilayah Timur Jauah salamo barabaik-abaik. Istilah ko bukan manggambarkan suatu pasakutuan tongga atau tradisi religius umum. Babarapo gareja Timur labiah banyak mampunyoi kasamoan historis jo teologis ka Kakristenan Barat daripado nan lainnyo. Gareja-gareja Timur umumnya indak manyabuik diri surang sabagai "Timur", salain Gareja Asiria dari Timur dan cabang-cabangnyo.

Istilah "Timur" dan "Barat" dalam hal ko barasa dari pambagian geografis dalam Gareja Kristen nan mancaminkan adonyo pabedaan budayo antaro timur Helenistik jo barat Latin sarato pambagian politik antaro Kakaisaran Romawi Barat dan Timur. Dek gareja paliang gadang di Timur adolah himpunan nan kini tanamo sabagi Kristen Ortodoks Timur jo Pusek pamarintahannyo di Gareja Konstantinopel dan pado maso kini alah manjadi Musajik Istanbul salapeh panjajahan Kakaisaran Ottoman sadangkan Gareja paliang gadang atau Pusek Pemerintahan barat iolah di Gareja Vatikan, istilah "Ortodoks" acok digunokan sacao perai bak cando "Timur" untuak manyabuik pasekutuan Kristen historis ko. Baapun banyaknyo gareja Kristen, baiak Timur ataupun Barat, mamandang diri surang "ortodoks" (manuruikan kayakinan nan bana) bak cando "katolik" (universal) walau namo-namo tu indak digunokan dalam namo rasminyo.

## Kaluarga gareja

Umaik Kristen Timur mampunyoi tradisi religius nan babeda-beda, dan mampunyoi banyak tradisi budayo. Kakristenan di Timur surang tabagi pado wakatu abaik-abaik mulonyo, baiak di dalam maupun di lua Kakaisaran Romawi, dalam salisiah sakitaran Kristologi jo teologi fundamental sarato dek pambagian-pambagian kabangsoan (Romawi, Persia, dll.). Barabaik-abaik kudian Kakristenan Barat tapisah sapanuahnyo dari tradisi-tradisi iko sabagai pasakutuan surang. Kini ado ampek kaluarga atau cabang utamo Kakristenan Timur, nan mano tiok ciek surang mampunyoi dogma jo teologi babeda.

* Kristen Ortodoks
* Kristen Ortodoks Oriental
* Kristen Asiria dari Timur
* Gareja Katolik Timur

## Liturgi
Tiok-tiok gareja Timur (salain himpunan-himpunan babeda nan non-liturgis) tamasuak dalam salah satu dari babarapo kaluarga liturgis barikuik ko:

* Ritus Aleksandria
* Ritus Antiokhia
* Ritus Armenia
* Ritus Bisantin
* Ritus Siria Barat
* Ritus Siria Timur

## Catatan

## Bacoan lanjuik

* 
* Julius Assfalg (ed.), Kleines Wörterbuch des christlichen Orients, Wiesbaden 1975
* 

## Pautan lua

* Eastern Christian Churches
* Eastern Catholics  Information concerning Christians of Eastern rites who are in communion with, and under the jurisdiction of, the Pope, the Bishop of Rome.
* Byzantine Chant Studies Page
* The Greek Orthodox Church in Canada 
* OrthodoxWiki
Ikhsan Leonardo Imanuel Rumbay

**Ikhsan Leonardo Imanuel Rumbay** (lahia di Tomohon, 15 Januari 2000) marupoan salah ciek pamain bulutangkis nan barasa dari Kabupaten Kudus, Jawa Tengah, Indonesia. Ikhsan marupakan pamain bulutangkis nan bagabuang ka dalam klub Djarum. Takaik umua, Ikhsan marupokan atlet mudo nan mamiliki sagudang prestasi.   

## Latar Belakang
Ikhsan Leonardo Imanuel Rumbay marupoan pamain bulutangkis nan barasa dari kaluargo patani. Patamo kali manganal bulutangkis saat inyo bamain di kampuang, namun kalah. Satalah itu, karano Ikhsan manunjukan niaik untuak baraja bulutangkis, Ikhsan didaftaran ka klub PB Mutiara Tondano, namun kini alah bubar. Salain bagabuang ka klub PB Mutiara Tondano, Ikhsan pernah bagabuang ka dalam klub Papua, PB Hiu. Ikhsan marupoan urang nan karajo kareh. Hal ini dapek dicaliak dari kagigihannyo dalam berlatih bulutangkis. Walaupun inyo dinilai oleh Luluk Hadiyanto pamain nan indak babakat saat inyo bagabuang ka SKO Ragunan di Jakarta, tapi inyo karajo kareh untuak baraja. Satalah kurang labiah tigo tahun Ikhsan di SKO Ragunan, inyo mambuktian karajo kareh salamo ko jo juaro tunggal taruna putra Kejurnas 2017. Hasil dari jerih payahnyo, Ikhsan mandapekan tiket ka pelatnas Cipayung jo berstatus pelatnas pratama. 

## Karir
Ikhsan patamo kali masuak ka klub PB Mutiara Tondano, nan salanjuiknyo masuak ka klub Papua, PB Hiu. Satalah dari PB Hiu, inyo masuak ka Sekolah Khusus Olahraga (SKO) Ragunan nan dinilai sabagai 'gudang pancetak' pebulutangkis nan hebat. Ateh bimbingan dari pelatih, anam bulan bamukim di SKO Ragunan, inyo alah dapek maraih duo gelar juaro nomor tunggal remaja putra di Djarum Sirnas NTB Open 2015 jo Djarum Sirnas Kalimantan Selatan Open 2016. 

Pemain muda nan pantang manyarah manandokan bahwa dirinyo layak manjadi pamain tingkek duina. Pado 2017, Ikhsan basamo Alberto Alvin Yulianto mawakili Indonesia dalam kajuaraan Peru International Series 2017. Walaupun pamain baru, Ikhsan manunjuikan bakaiknyo dalam batanding. Pado babak patamo, inyo mangalahan Mathias Zamorano Ramos asal Peru jo skor 21-7, 21-2. Salanjuiknyo Ikhsan malawan Luka Waber nan barasa dari Australia. Dalam paringkek dunia, Waber manduduki paringkek 85, sadangkan Ikhsan barado pado urutan 447. Namun, Ikhsan indak nio kalah, tabukti dari pertandingan tasabuik inyo dapek mangalahan Waber jo skor 21-15, 21-9. 

## Prestasi
### Kejuaraan Junior Asia
*Single Putra*

### BWF International Challenge/Series (2 judul, 1 runner-up)
*Single Putra*

: BWF International Challenge turnament
: BWF International Series turnament
: BWF Future Series turnament

## Turnamen nan Diikuikan
Turnamen nan alah diikuikan Ikhsan sajak 2017 

### Taun 2017



### Taun 2018



### Taun 2019



## Rujuakan
Masita Mahmudin

**Masita Mahmudin** (Jambi, 02 Maret 1995, umua 24 tahun) adolah ciek dari pamain bulu ayam di Indonesia. Jinih pamainan bulu ayam nan ditekuninyo adolah pamain ganda campuran.Masita Mahmudin ikuik klub Jaya Raya Jakarta.
## Patandiangan

Masita Mahmudin alah batandiang sajak 2012 sampai tahun 2019. Satiok tahun ado patandiangan nan diikuikan dek Masita.  Pasangan main Masita batuka tagantuang kaputusan pelatih katiko ka batandiang. Ado pasangannyo Adnan Maualana, Amri Syahnawi, Riky Widianto, Rian Swastedian, Hafiz Faizal, Kevin Sanjaya Sukamuljo, atau Lukhi Apri Nugroho. Barikuik adolah patandiangan nan pernah diikuikan dek Masita Mahmudin: 

## Prestasi

Dari sakian banyak patandiangan nan dilalui dek Masita, yaitu kiro-kiro dari 45 patandingan. Ado nan dimanangan dek Masita jo pasangan mainnyo, ado pulo nan sampai hanyo ka semifinal, namun ado pulo nan berhasil sampai ka final. Di turnamen Nasional Masita pernah mamangangan turnamen Djarum Sirkuit Nasional Jawa Barat 2018 basamo pasangannyo Adnan Maulana. Masita jo Adnan manang  2-1 jo skor 21-14 jo 22-20 katiko malawan lawannyo Amri Syahnawi jo Shela Devi Aulia. Di patandiangan Internasional turnamen BEER LAO International Series 2019, pado tanggal 19-24 Februari 2019, Masita jo pasangan mainnyo Amri Syahnawi hanyo bisa main sampai semi final. Kaduonyo kalah 1 - 2 malawan pamain dari Thailand Weeraphat PHAKJARUNG jo Chasinee KOREPAP. Barikuik adolah patandiangan nan dimanangan dek Masita jo pasangannyo di kancah Internasional.      

## Rujuakan

### Daftar Pustaka
*

* 

* 

* 

* 

* 

*
Urang Singkil

**Urang Singkil** adolah kalompok etnik nan barasa dari Kabupaten Aceh Singkil jo Kota Subulussalam Subulussalam, Provinsi Aceh, Indonesia. Etnik ko mampunyoi hubuangan nan dakek jo urang Pakpak dek sacaro bahaso mampunyoi bahaso nan ampia sarupo. Walau baitu, kaduo etnis ko amaik babeda jauah dalam manjalankan adaik jo budayonyo dek sacaro agamo jo kapicayoan nan dianuik babeda. Urang Singkil mayoritas baragamo Islam, sadangkan urang Pakpak mayoritas baragamo Kristen. Dalam kasaharian, urang Singkil acok bahubuangan jo urang Aceh jo urang Minangkabau inggo acok tajadi pakawinan antaro urang Singkil jo kaduo etnis tasabuik.

## Rujuakan
Maulid Adat Bayan

**Maulid Adat Bayan** marupoan kagiatan paringatan Maulid Nabi Muhammad SAW di Masjid Kuno Bayan nan barasa dari Kacamatan Bayan, Kabupaten Lombok Utara. Kagiatan adaik ko dilakuan satiok taun sabagai bantuak panghormatan masayarakaik adaik ka Nabi Muhammad Saw. Maulid Adat Bayan dilakuan duo hari nan tadiri dari sajumlah proses. Proses di hari patamo dikana jo namo *Kayu Aik Hari*, sadangkan proses di hari kaduo banamo *Gawe Peraja Mulud.*

## Rujuakan
Perang api

** Perang api ** atau ** Perang bobok **  adalah sebuah ritual yang dilaksanakan sebelum perayaan Nyepi.  Tradisi ini berasal dari Lombok, Nusa Tenggara Barat. . Sebelum Hari Raya Nyepi, warga Hindu di Lombok memiliki tradisi yaitu Perang Api 

## Makna tradisi
Makna dari perang api adalah untuk mengusir wabah penyakit yang dibawa oleh *Butha kala* atau roh-roh jahat yang bersemayam di muka bumi dan menggangu kehidupan manusia,  selain itu makna dari tradisi ini berubah menjadi pembersihan diri dari unsur-unsur jahat dan malapetaka sebelum melaksanakan tapa brata penyepian. Pelaksanaan dari tradisi ini sendiri dilaksanakan ketika waktu sudah sore ketika dua kelompok pemuda saling berhadapan dan memulai "perang" menggunakan alat yang dinamakan *bobok* (daun kelapa yang dikeringkan).

## Referensi
Urang Krui

Urang krui adolah subetnik dalam masyarakaik Lampung nan mauni daerah pasisa barat Lampung. Mandiami Kacamatan Krui, Sanggi, jo Kotajawa. Daerah ko juo babateh jo Provinsi Bengkulu. Urang Krui menempati wilayah Kabupaten Pesisir Barat nan maliputi babarapo kecamatan. Kecamatan itu diantaronyo, Kecamatan pasisia utara, pasisia tangah, Pasisia Salatan, Way Krui, jo Krui Selatan.

## Bahaso
Di satiok sub etnik nan ado di Lampung tok-tiok suku bangso manggunoan bahasonyo surang. Suku bangso nan ado di Lampung diantaronyo Sukau, Krui, Abung, Sungkai, Mesuji, Belalau, Komereng Ilir, Pubian, jo Semende. Tiok tiok kalompok etnik itu mampunyoi bahaso surang, ado pun nama bahaso sasuai jo namo kalompok etnik. Dibandiangan jo bahaso nan lain, bahaso Krui marupuoan bahaso nan labiah saketek panuturnyo jo wilayah pasebarannyo.

Bahaso Krui manjadi bahaso utamo dalam masyarakat Krui, bahaso Krui digunoan hampia saluruh aspek kahidupan.

## Sistem perladangan dan pengelolaan hutan
Sistem perladangan nan dilakukan masyarakaik Krui yaitu maolah hutan. Hutan ditanam jo macam-macam tumbuhan, ubi kayu, ubi jala, padi ladang, patai, rambutan, durian, pepayo, nan hasianyo indak untuak dimakan sajo tapi juo di jua ka pasa. Masyarakaik adaik mambedaan ado duo tipe lahan hutan, yaitu pulan tuha (hutan primer) jo pulan ngura (hutan sekunder). Pulan tuha biasonyo diutamoan kutiko petani manaruko lahan baru, hal iko disabab an dek rancak kualitas tanahnyo, dianggok mampunyoi tinkek kasuburan nan rancak.

## Pakaian adat
Masyarakaik Lampung tanami jo hasia kain tenunan tradisional (tapis) nan motifnyo rancak. Pado maso lalu kain tapis hanyo digunoan untuak acara adaik sajo,  

## Rujuakan
Urang Cino Han

**Urang Cino Han**, ***Hanzu***, atau **urang Han**,  (; ;  or ), adolah suatu kalompok etnis jo bangso Asia Timua nan marupoan panduduak asali Cino. Kalompok etnis iko adalah nan tagadang di dunia, mancapai labiah kurang 18% dari populasi dunia. Dipakiroan kini lai ado 1,3 milyar urang Cino Han, nan sabagian gadang tingga di Cino Daratan (kiro-kiro 91,6% dari populasinyo). Di Taiwan, urang Cino Han mambantuak 95% dari populasinyo. Urang bakaturunan Cino Han mancapai sakita 75% dari total populasi Singapura.

Urang Cino Han mangaku baso asa niniak muyangnyo iolah dari *[[Huaxia]]*, suatu pasakutuan kalompok suku-suku patani nan iduik manatap di pasisia Sungai Kuniang (*Huang He*). Istilah *Huaxia* bapakai untuak manggambaan pasakutuan suku-suku patani Hua jo Xia pado maso Neolitikum nan manatap di Dataran Tangah, yaitu sakita bagian tangah jo ilia dari aliaran Sungai Kuniang di utara Cino. Kaduo suku itulah nan diakui sabagai niniak muyang dari urang Cino Han moderen nan kudian maasiakan kabudayaan Cino. Salain itu, istilah *Huaxia* (arati harafiah: "urang Xia nan beradab") bapakai sacaro kusuih untuak manyabuik kalompok-kalompok etnis nan dianggap beradab, untuak mambedoan jo kalompok-kalompok lain nan dianggap urang barbar nan bamukim di sakitanyo.

Dinasti Han dianggap sabagai salah satu era gadang partamo dalam sajarah Cino, dek karano manjadian Cino sabagai kakuatan regional utamo di Asia Timur jo banyak mampangaruahi nagara-nagara tatanggonyo, bahkan sampai manyaingi Kakaisaran Romawi dalam ukuaran populasi jo laweh geografisnyo. Gensi jo kaunggualan Dinasti Han mampangaruahi banyak kalompok *Huaxia* kuno untuak muloi manyabuik dirinyo surang sabagai "Urang Han". Urang-urang Cino Han sajak itu manjadian namo dinasti iko sabagai namo etnisnyo, sarato uruf nan inyo pakai dinamoan juo "uruf Han".

## Rujuakan
Tsai Ing-wen

**Tsai Ing-wen** (; ) adolah saurang politisi Taiwan nan kini manjabat seaagai Presiden Republik Tiongkok, acok disabuik sabagai Taiwan. Tsai marupoan presiden kaduo dari Partai Progresif Demokratik (DPP). Tsai juo marupoan padusi partamo nan tapiliah maisi kantua kapresidenan. Inyo juo marupoan presiden prtamo dari urang Hakka jo katurunan panduduak asli Taiwan (saparampek Paiwan dari neneknyo); presiden partamo nan indak menikah; nan partamo indak pernah mamacik jabatan eksekutif tapiliah sabalun jabatan kapresidenan; jo nan partamo tapiliah tanpa talabiah dahulu manjabat sabagai Wali kota Taipei sabalunnyl. Inyo adolah katua patahana dari Partai Progresif Demokratik (DPP) jo juo marupoan kandidat presiden dari partai dalam Pamiliahan umum Taiwan 2012 dan 2016 nan kamudian dimanangkannyo. Tsai sabalunnyo manjabat sabagai katua partai dari taun 2008 sampai 2012.

## Latar balakang pribadi

### Pendidikan
Tsai lahia di Distrik Zhongshan, Taipei, Taiwan, pado tanggal 31 Agustus 1956, bungsu dari 11 basaudara. Namo nan diagiahan kapadonyo, Ing-wen (英文), dapek ditajamahan sabagai "literatur heroik" atau "Bahaso Inggirih". Pado maso sakolah manangahnyo, inyo manampuah pendidikan di Sakolah Manangah Ateh Putri Zhongshan Munisipal Taipei. Inyo lalu malanjuikan pendidikan ka bidang hukum karano anjuran sang ayah. Satalah lulus dari fakultas hukum Universitas Nasional Taiwan, pado taun 1978, Tsai maraih gala Master of Laws di Sakolah Hukum Universitas Cornell pado taun 1980 jo kemudian gala Ph.D. dalam hukum di Sakolah Ekonomi London pado taun 1984.

## Karier

### Sabagai dosen pangajar
* Tahun 1984 - 1990, segera satalah kembali ke Taiwan, Tsai langsuang maaja sabagai dosen di fakultas hukum Universitas Nasional Cheng Chi.

* Tahun 1991 - 1993, Tsai maaja sabagai di jurusan magister padagangan internasional Universitas Soochow.

* Tahun 1993 - 2000, Tsai bakarier baliak sabagai profesor di jurusan padagangan internasional Universitas Nasional Cheng Chi.

### Kiprah dalam politik
Pado taun 2000 di maso pamarintahan Presiden Ma Ying-jeou, Tsai diangkek sabagai Katua Dewan Urusan Daratan nan marupoan jabatan satingkek mantari. Untuak mampatahanan kapicayoan jo simpati dari kubu politik Pan-Hijau, Tsai kamudian bagabuang jo Partai Progresif Demokratik (DPP) pado taun 2004. Inyo kamudian dicalonan oleh DPP untuak menjadi calon dalam pamiliahan umum legislatif 2004 jo tapiliah sabagai legislator proporsional.

## Referensi

## Caliak pulo
* Politik Republik Tiongkok

## Pautan lua

*  Situs Kepresidenan
Mikrogenerasi

**Mikrogenerasi** adolah produksi listrik manggunoan sumber energi terbarukan (energi alternaltif) untuak kabutuhan listrik.

## Rujuakan
Basril Basyar

**Basril Basyar**  atau nan biaso juo dipanggia Bebe (lahia di Lubuak Kilangan, Padang, 1 April 1957, umua 63 taun) labiah terkenal sabagai wartawan tapi bakarajo juo sabagai dosen di Fakultas Peternakan, Universitas Andalas. Maso pendidikan dasar hinggo perguruan tinggi dijalaninyo di tanah kelahirannyo. Awal karir baliau sabagai wartawan dimulai dari maso perguruan tinggi. Sangkek tu, basamo-samo rakan nan lai Sastri Yunizarti Bakry (kini bakarajo jadi birokrat jo wartawan), Gimono Ias, Edi Siswoyo jo babarapo rakannyo liau manerbitan baliak koran kampus Genta Andalas nan alah lamo indak terbit karano panguruihnyo abih ka wisuda sadonyo. Salamo hampia duo tahun liau dipacayo sabagai pamimpin redaksi Genta Andalas.

## Awal Karir Wartawan
Sambia kuliah, Bebe marintis karir juo sabagai wartawan di lua kampus yaitu wartawan di *Singgalang*. Liputannyo linteh tema, mulai dari kantua polisi sampai ka kantua pemerintahan, mulai dari pertanian sampai ka politik sampai ka olahraga. Ndak jarang pulo liau ditugehan maliput di pengadilan. Liau tamasuak wartawan nan panamuah, indak bapantang pai kama sajo, kama disuruah kasinan pai. Karano pado saat itu,di tahun 80-an Bebe alah punyo kendaraan roda ampek, Toyota Kijang Pickup jadi mudah kok ka pai kama sajo. Dek kamampuan jo daya jelajahnyo Bebe dapek promosi manjadi redaktur. Liau manjadi panangguang jawab rubrik daerah sahinggo babarapo wartawan daerah banyak nan manggelari liau jo gelar 'Pak Lurah' karano banyak manangani barito dari kelurahan nan dikirim wartawan. 

Salain punyo hubungan elok jo wartawan daerah, Bebe jugo punyo hubungan elok jo wartawan nasional. Salah satunyo Yanuar Abdullah nan pado saat itu manjadi Katua PWI Sumbar. Yanuar  adolah wartawan Harian Merdeka, anak didiak dari BM Diah nan dilanjuikan jo Ny. Herawati Diah. Pado suato hari, Bebe ditawari jo Yanuar untuak manjadi koresponden Merdeka.

### Koresponden ''Merdeka''

## Rujukan
Piladang, Koto Tangah Batu Hampa, Akabiluru, Lima Puluh Kota

**Jorong Piladang**, atau kodok disabuik sabagai **Tigo Alua,** adolah sabuah jorong nan talatak di Nagari Koto Tangah Batu Hampa, Kecamatan Akabiluru, Kabupaten Lima Puluh Kota. 

## Etimologi
Jorong iko disabuik jo "Tigo Alua" dek karano dahulunyo wilayah adaik jorong Piladang bamulo hanyo dari tigo buah dusun nan iko: 
# Pasandiang, talatak di barat.
# Guguak Malintang, talatak di utara.
# Guguak Nunang, talatak di timur. 

Namo Piladang adolah namo daerah di salingkuang Simpang Ampek ka Batusangka. Diagiah namo Piladang dek urang tuo dahulu dek karano di situ ado rumpun bungo Piladang.

Panamoan kampuang Piladang mulai malakek pado maso Bulando dek karano adonyo pasa atau pakan di Piladang, ditambah pulo dek dibangunnyo Stasiun Piladang di sinan, mako sampai kini tanamo jo Jorong Piladang.

## Agamo
Masyarakaik jorong Piladang 100% mamaluak agamo Islam. Jorong ko agak ganjia dari jorong nan lain di Nagari Koto Tangah Batuhampa ko, dek karano jorong ko ado 3 buah masajik, sadangkan jorong lainnyo hanyo punyo masajik nan sabuah.
Masajik nan di jorong Piladang:
* Masajik Rayo Piladang (1876 M), Lurah Pasandiang
* Masajik Al-Furqon Piladang (1990 M), Kelok
* Masajik An-Nur Piladang (2019 M), Aia Taganang

Salain ado masajik, Piladang ado pulo musholla, di antaronyo Musholla Nurul Huda di Guguak Nunang, Musholla Nurul Ikhlas di Guguak Malintang, Musholla Baiturrahman di Gaduang, Musholla An-Nur suku Malayu di Galanggang, jo lain-lainnyo.

## Ekonomi
Jorong Piladang punyo sentra pambuatan karupuak merah jo karupuak bulan. Jorong Piladang punyo ciek pasa yaitu Pakan Jumaik atau Pakan Piladang. Mayoritas panghasilan sahari-hari urang Piladang adolah batani sawah, baparak ubi, baparak coklat, jo karambia. Salain tu ado pulo manambang atau maangkek kasiak di Banda Lurah Pasandiang untuak dijua.
Azkarmin Zaini

**Azkarmin Zaini** (lahia di Payakumbuah, Sumatera Barat, 13 Juni 1946; umua 73 tahun) adolah saurang Direktur News, Sports & Corporate Communication tivi ANTV jo wartawan senior Indonesia. Sabalum itu Azkarmin dipicayo sabagai Pamimpin Redaksi ANTV dari tahun 1993-2005 jo 2007-2010.

## Kahiduikan Awal
Pado awalnyo manjadi wartawan samo sakali indak pernah tapikia dek Azkarmin. Manjadi insinyur adolah cito-cito Azkarmin dari ketek. Manuruiknyo gala insinyur adolah sasuatu nan gagah katiko dibaco. Sadangkan urang tuonyo nio Azkarmin bisa manjadi dokter. Tapi jalan hiduik bakato lain dan manjadiannyo saurang wartawan. Samanjak umua 4 tahun, Azkarmin alah diajak dek urang tuonyo marantau ka Jakarta. Sahinggo maso-maso manampuah pendidikan dijalaninyo di Jakarta.

Azkarmin manampuah pendidikan sakolah dasar di Sakolah Rakyat Latihan (SLR), pandidikan sakolah manangah partamo di SMP 1 Cikini Raya jo pendidikan sakolah manangah ateh di SMA 3 Teladan Setia Budi. Tapi pas kelas 2 SMA, maningganyo ayahnyo (Abbas Zaini) mambuek Azkarmin hampia manyarah untuak malanjuikan sakola. Pado maso itu yang ado di pikiran Azkarmin hanyolah baa caro maringanan baban ibunyo (Norbaidah binti Adam) dalam manggadangan limo urang anak. Sahinggo waktu kelas 3 SMA, Azkarmin hampia kanai *dropout* dari sakola. Untuangnyo, Aburizal Bakrie nan adolah sahabat karik Azkarmin manolongnyo waktu itu. Pendidikan SMA Azkarmin pun bisa dilanjuikannyo sampai tamaik.

Tahun 1968, sasudah salamo tigo tahun manjadi pangangguran, Azkarmin mandapekan iklan nan barisi lowongan untuak manjadi wartawan di surek kaba *Warta Harian*. Surek kaba *Warta Harian* adolah koran yang ditabikan Yayasan Kosgoro. 

## Rujukan
Darsjaf Rahman

**Darsjaf Rahman** marupokan seorang Wartawan Tigo Zaman Panando Tangan Petisi 50 , yang dilahiaan di Padang, 1 Desember 1920. Beliau tamasuak anggota panagak PT Gunung Agung, panabik dan toko buku paliang gadang di Indonesia sampai tahun 1980-an. Inyo  mahabiaan maso ketek di Padang, sarato alah manjalani pandidikan HIS (SD zaman Belanda) dan MULO (satingkek SMP) lalu dilanjuikan ka PAMS Kweekschool di Batavia. Beliau malanjuikan kuliah di Perguruan Tinggi Islam, Jakarta, tu malanjuikan ka Fakultas Hukum Universitas Indonesia, tapi indak tamaik. Darsjaf mandapaikan pandidikan jurnalistik dari School of Journalism, Colombia University, Amerika Serikat.

## Karir
Karir jurnalistik Darsjaf Rahman bamulo sabagai redaktur Perkabaran Bahasa Indonesia Radio Jepang di Jakarta atau Jakarta Haso Kanri Kyoku (1943-1945), sudahtu inyo manjadi wartawan Radio Republik Indonesia (RRI) sasudah merdeka. Beliau marupokan salah satu wartawan nan tacataik managakan sarato mambantuak Persatuan Wartawan Indonesia yang duduak sabagai wakil ketua. Salanjuiknyo manjadi Sekretaris I PWI Pusat atau satingkek Sekjen PWI kini yang dulu alun ado.

Darsaf pernah malakukan pajalanan ka Amerika Serikat, sarato babagai negara Asia jo Eropa. Darsjaf pernah manjadi delegasi wartawan Indonesia ka Jepang dalam rangko manjalin karajo samo persahabatan jo pers Jepang basamo anggota delegasi lainnyo yaitu Adam Malik (*Antara*)*,*Nyonya Supeni (*Suluh Indonesia*), Suardi Tasrif (*Abadi*), Santoyo (*Pedoman*), dan Mohammad Jusuf (*Merdeka*).

Pangalaman paliang bakasan dek Darsjaf rahman ko yaitu katiko manjadi Pemimpin Redaksi *Abad Muslimin* majalah nan banafaskan Islam jo anti-PKI.Pado maso tu *Abad Muslimin* manjadi saluran Rosihan untuak mamuaik tulihan-tulihan. Dengan namo samaran : Muttaqien. Satelah di *Abad Muslimin* Darsjaf Rahman parnah manjadi anggota Dewan Redaksi *Sari Pers* dan Majalah *Boss (1976-1977)* sarato Pemimpin Redaksi Majalah *Dialog (1978-1978).*

Salain tu Darsjaf Rahman parnah manulih buku, salah satunyo yaitu biografi H.B. Jassin, *Antara Imajinasi dan Hukum.* Jassin jo Darsjaf ko marupokan konco lamo dan parnah talibaik dalam karajo samo dalam pernerbitan majalah *Sastra.* Jassin marupokan pemimpin redaksi sedangkan Darsjaf sabagai pemimpin umum.

Darsjaf aktif dalam babagi kagiatan sosial darato kaagamoan, bahkan inyo bagabuang jo kalangan tokoh bangsa nan kritis tahadap pamarintahan di zaman Soeharto.

## Rujukan
Akmal Firdaus

Drs. H. **Akmal Firdaus** (lahia di Batusangka, Tanah Data, Indonesia, 26 Juli 1942) adolah seorang Kepala Biro Humas Pemprov Sumbar Periode 1989-1992. sasudah tamaik SMA di Padang Panjang jo sasudah tamat KDC (Kursus Kader Camat), Akmal Firdaus bagabunag k pegawai nagari kantua Gubernur Sumbar. sasudah itu Akmal malanjuikan sakolah ka Pemerintahan Dalam Negeri (APDN) Bukittinggi Gelar serjana didapeknyo dari Institut Ilmu Pemerintahan (IIP) tahun 1974.

Satamaik dari APDN baliau lah barakali jadi Camat satalah kanyang jadi Camat kariernyo balanuik ka Direktorat sosial politik (Ditsospol) provinsi Sumbar sampai jadi Kepala Sub-Direktorat.sudah tu baru manjadi Kepala Biro Humas.

Sasudah dari Kepala Biro Humas Pemprov Sumbar, karir birokrasi Akmal Firdaus bapindah-pindah. parnah jadi Kepala Biro Pemerintahan Umum dan pernah pula manjadi Kepala Direktorat Pembangunan Desa (Bangdes) di Pemerintahan Provinsi Sumatra Barat.

## Karakteristik

Adolah urang yang dapek taruih maagiah raso sanang kapado lawan mangeceknyo dek caro nyo yang randah hati itulah yang mambuek namo Akmal Firdaus masuak sabagai salah satu Kepala Biro Humas yang di diingek banyak wartawan.

Cadiak nyo pula Akmal Firdaus wakatu suasano gantiang pun inyo dapek manyalimuikannyo jo nan elok. 

apo kieknyo indak banyak, sederhana sajo, pahami se wartawan tu inyo urang juo mah punyo lahir dan batin punyo induak semang di kantua nyo. pahami taruih karajo wartawan dari duo sisinyo, yaitu sabagai sosial kontrol dan sabagai industri pers.

"tingga awak jago se keseimbangan itu, mako luruih jalan awak mah. awak bisa bersahabaik dan bamitra jo wartawan sapanjang maso. indak sajo kini ko manjabaik sabagai Kepala Biro Humas, tapi pas indak manjabaik kini ko" keceknyo



## Rujukan
Yohannes Dahlan

**Drs. H. Yohanes Dahlan, M.Si** (lahia di Tabek, Pariangan, Tanah Datar, Sumatera Barat, 17 Agustus 1950; umua 69 tahun) adolah Mantan Sekretaris Daerah Provinsi Sumatera Barat pado periode 2006 hinggo 2008. Sabalunyo, beliau manjabat sebagai Asisten Administrasi Setdaprov Sumatera Barat pado tahun 2005. Salain itu, manjalang maso pensiun beliau juo pernah manjabat sabagai Komisaris Utama Bank Nagari.

## Kehidupan Awal
Baliau manampuah pendidikan mulai dari sd hinggo sma (1969) di tanah asa baliau, Batusangkar. Kamudian malanjuikan pendidikan sarjana di IIP Jakarta (1984). Karir baliau sebagai pejabat dimulai katiko baliau menjadi camat di Kabupaten Lima Puluh Kota. Baliau pernah menjadi camat di ampek kecamatan nan babeda, yaitu : 

* Camat Harau
* Camat Luhak (1977)
* Camat Kapur IX (1977-1980)
* Camat Pangkalan (1980-1981)

## Rujukan
Yuen Karnova

**Yuen Karnova** () adolah saurang Kepala Biro Hubungan Masyarakat (Humas) Setda Provinsi Sumatera Barat pado tahun Oktober 2000 sampai Mei 2004 yang dimana pado masa itu merupoan masa transisi dari sistem sentralisasi ke sistem desentralisasi (otonomi daerah). Kini ko baliau menjabaik sebagai Sekretaris Daerah di Kota Bukittinggi.

## Kehidupan Awal
Katiko usio mudo, baliau mampunyai hobi, yaitu mamanciang ikan. Menurut baliau hobinya itu merupakan salah satu untuk malatiah kasabaran, dimana malatiah kasabaran itu sangat penting untuk pejabat-pejabat publik. Karena pejabat publik terekspos di masyarakaik tentang baa kinerjanyo. Kinerja seorang pejabat tentunyo akan dikritik oleh Netizen baik itu baik ataupun buruk. Makanya dari itu, seorang pejabat publik harus melatiah kasabarannyo dalam menghadapi kritikan dari Netizen baik itu hinaan maupun pujian.

Baliau manuturkan bahsonyo manjadi saurang Kepala Biro Humas itu sarupo "bak bika, di ateh disangai, di bawah dibaka" dimana diateh dapek tekanan dari pimpinan agar tajago jo taciptonyo harmonisasi di kepemimpinan daerah jo media, samantaro dari bawah di desak pulo supayo capaik maagiahan informasi, konfirmasi, jo verifikasi ka media.

Menuruik baliau, manjabaik di Biro Humas adalah posisi yang serba indak lamak. Katiko pimpinan maminta supayo diagiahan ka pers atau media, tapi berita yang diagiahan indak layak menjadi konsumsi masyarakaik atau informasi yang diberikan indak pulo mampunyoi nilai berita.



## Rujukan
Irwan

**Irwan** (lahia di Lubuak Alung, Padang Pariaman, 15 April 1968) adolah surang juru mangicek Rumah Bagonjong atau disabuik juo Kapalo Biro Hubungan Masyarakat Setda Provinsi Sumatera Barat, sajak 20 Juni 2012 sampai Desember 2016 ato ampek satangah taun. Baliau manjadi Kapalo Biro Humas barangkek dari pajabaik di daerah ato kabupaten-kota. Sabalumnyo, baliau adolah Asisten Ekonomi Pembangunan Setda Kabupaten Padang Pariaman.

## Kehidupan Awal
Irwan manjalani pandidikan SD, SMP sampai SMA di kampuangnyo di Lubuak Aluang. Dari awal, liau alah bacito-cito jadi pagawai pamong praja. Makonyo, tamaik SMA (1987), liau malanjuikan pandidikan ka Akademi Pemerintahan Dalam Negeri (APDN) Bukittinggi sampai tamaik taun 1991. Pandidikan S1 Ilimu Pamarintahan, liau dapek di Universitas Brawijaya Malang, sadangkan gala Magister Manajemen (S2) liau dapek di Universitas Negeri Padang.  

Tamaik APDN, Irwan mamulai langkahnyo manjadi staf di Kecamatan Siberut Selatan, Kepulauan Mentawai, yang waktu itu masih manjadi bagian dari Kabupaten Padang Pariaman. Baliak dari baraja dari Universitas Brawijaya,Malang,Jawa Timur, liau masih dibaliakan ka daerah Kapulauan di Samudra Hindia tu. Kali ko sabagai Kepala Perwakilan Kecamatan Siberut Utara (1996-2002). Kapulauan Mentawai alah manjadi kabupaten sorang di ujuang maso jabatannyo.  

Salasai anam taun di Mentawai, Irwan manjadi Camaik Batang Anai di Kabupaten Padang Pariaman. Tigo taun siap itu manjadi Kapalo Kantua Pangalola Pasa jo Paparkiran Kabupaten Padang Pariaman. SIap itu, manjadi Kapalo Bagian Umum di Sekretariat Daerah. Salanjuiknyo diangkek manjadi Kepalo Badan Pamberdayaan Masyarakaik, tu akhirnyo manjadi Asisten Ekonomi Pambangunan Sekretariat Daerah Kabupaten Padang Pariaman.. Irwan pindah ka Provinsi, diangkek manjadi Kapalo Biro Hubungan Masyarakaik Pamarintahan Provinsi Sumatera Barat dari bulan Juni 2012.  

Batugas manjadi 

## Rujukan
Jasman

**Jasman** (). Dilahiakan dari Apak yang karajo sabagai tentara dan amak yang karajo sabagai ibu rumah tangga. Walaupun inyo lahia di Payokumbuah, kampuang keluarganyo barado di Balai Salasa, Kabupaten Pasisia Salatan. Apak dari tigo anak laki-laki jo padusi ko lah lamo hiduik di rantau. Kini ko inyo memangku jabatan sabagai kapalo Biro Humas di Pamarintahan Provinsi Sumatera Barat yang dimulai samanjak tahun 2016 sampai kini. Sabalum duduak manjadi Kapalo Biro Humas di Pamarintahan Provinsi Sumatera Barat, inyo pernah manjadi konseptor pambuek Peraturan Daerah mengenai Etika Pamarintah Daerah Kota Solok jo Kabupaten Solok salamo 16 tahun. Jasman manamekkan sakolahnyo di APDN(Akademi Pamarintahan Dalam Negeri) Bukittinggi. Satalah itu inyo malanjuikkan sakolah strata 1 di IIP(Institut Ilmu Pemerintahan), Depdagri, Jakarta, Jurusan Politik. Sabalum duduak di bangku pamarintahan, inyo pernah manjadi abdi negara di Aia bangih, Kabupaten Pasaman dan Lubuak Sikapiang, Sumatera Barat.

## Sepak Terjang
Jasman marupokan salah seorang pajabat pamarintahan yang tau jo sosial media. Hal iko dibuktikannyo dengan mambuek grup WA(*WhatsApp) yang di agia namo "*Tukang Ota Paten (TOP)". Grup iko dibueknyo pado januari 2015. Grup iko digunokan untuak panyebaran barita yang bakaitan jo kegiatan Pamarintahan Provinsi Sumatera Barat. dalam waktu sabanta, barita lah tasaba kama kama. Inyo bapandek bahwasonyo pers atau media sosial ko baik yang bacetak maupun indakmarupokan tarompet yang bunyinyo kareh. Bisa digunokan jiko pandai mangolah informasi. Pado tahun 2018, Baliau dipacayo manjadi Sekretaris Umum Panitia Pelaksana Daerah(Panpelda) dalam acara Paringatan Hari Pers Nasional(HPN).

## Rujuakan
Annas Lubuk

**Annas Lubuk** lahia di Padang tanggal 11 Juni 1935. Annas dikenal sebagai seorang pimpinan surek kaba Haluan setelah wafatnya beberapo pemimpin nyo pada tahun 1973. Anak dari Buyung Lubuk itu terkenal dek perangainyo nan elok dikalangan wartawan lain nan pernah dibawah kapamimpinannyo. Sifaiknyo yang lurus , kuaik jo tegas dapek mambaok Koran Haluan punyo wibawa tasandiri. Seorang wartawan Harian *Semangat*,

## Kahidupan Awal
Khairul jasmi yang pernah mewawancarainyo indak menemukan kesan pamberang atau angker, jesteru inyo mandapek kesan nan sbagus sangaik dari seorang Annas. Khairul disambut dengan sukacita, disuguhi hidangan kue jo minuman di sampiang meja karajonyo, dibaok maota lamak dan galak-galak hinggo akhirnyo baru bacarito menganai dunio pers. Diakhir sesi wawancara, khairul diantar sampai pintu ruang karajonyo dan dilapehan dengan hangaik. 

Dimaso Annas  menjabat, kaba berita haluan alah mambuka cabangnyo sampai ka Jambi, Kerici, Pekanbaru, Bengkulu, dan jakarta. Suatu berita belum dikatakan berita jika alun kalua di Haluan,bahkan dalam sabuah jumpa pers jika wartawan Haluan alun muncu maka jumpa pers akan ditunda sementara. Harian Haluan punyo kontrol sosial nan tetap mempertahankan idealisme dan identitasnyo sebagai koran lokal nan indepen, indak mudah di kontrol dek pamarintah pado Maso Orde Baru. 

Sayangnyo, walaupun Annas alah mamimpin Harian haluan batahun-tahun, tulisannyo indak pernah dimuaik di harian tersebut.

buku 121 Wartawan hebat

## Rujuakan
Koronavirus

**Koronavirus** adolah virus dari familia *Coronaviridae* nan manjadi panyabab panyakik pado buruang jo mamalia (tamasuak manusia). Struktur tubuah virus (virion) ko tadiri ateh membran, salubuang lipid bilayer (*envelope*), glikoprotein nan sarupo jo paku (*spike*), genom RNA positif, jo protein nukleokapsid. Glikoprotein koronovirus dapek baikatan jo glikoprotein pamukaan sel induak sacaro spesifik untuak mamulai tajadinyo infeksi. Koronavirus diklasifikasikan manjadi tigo golongan utamo, golongan 1 jo 2 mainfeksi mamalia, mulai dari kalalawa inggo manusia, sadangkan golongan 3 hanyo ditamukan pado spesies avian (buruang). Infeksi virus iko dapek manimbulkan gejala panyakik nan baragam, mulai dari hampia indak bagejala apopun inggo gejala nan fatal jo capek. Infeksi koronavirus dapek manjadi panyabab baragam panyakik, cando bronkitis, ensefalitis, gastroenteritis, jo hepatitis.

## Rujuakan